

LATVIJAS REPUBLIKA

DOBELES NOVADA PAŠVALDĪBA

DOBELES NOVADA IZGLĪTĪBAS PĀRVALDE

**DOBELES VALSTS ĢIMNĀZIJA**

Reģ.Nr. 90009147276, Dzirnavu iela 2, Dobele, Dobeles novads, LV 3701

Tālr. 637 22549; e-pasts: gimnazija@dobele.lv

**APSTIPRINĀTS**

**ar 2014.gada 15.maija rīkojumu Nr.1-10/80**

**KĀRTĪBA Nr. 3**

**Par izglītojamo uzņemšanu Dobeles Valsts ģimnāzijā**

Izdota saskaņā ar Ministru kabineta 2012. gada 28.februāra noteikumiem Nr.149 „Noteikumi par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām izglītojamo pārcelšanai uz nākamo klasi” un Dobeles Valsts ģimnāzijas nolikuma 10.1. apakšpunktu.

1. **Vispārīgie noteikumi**
   1. Uzņemšanu organizē ar direktores rīkojumu noteikta uzņemšanas komisija.
   2. Uzņemšana notiek pirms mācību gada sākuma komplektējot klases un mācību gada laikā, ja ir brīvas vietas.
   3. Izglītojamo maksimālo skaitu klasē un atveramo klašu skaitu nosaka Dobeles novada dome.
2. **Dokumentu pieņemšana un iesniedzamie dokumenti**
   1. Nosacījumi dokumentu iesniegšanai:
      1. Dokumentus iestājai DVĢ pieņem kancelejā ģimnāzijas centrālajā ēkā ar direktora rīkojumu noteiktā laikā,
      2. **7.klasei** pamatizglītības otrā posma programmu (kods 23011111) skolēniem, kuriem apgūtajos priekšmetos 6.klasē gadā nav nepietiekams vērtējums, liecībā nav negatīvu ierakstu un neattaisnotu kavējumu vairāk kā 20 stundas gadā;
      3. **10.klasēm** vidējās izglītības programmās (IP) Matemātikas, dabaszinību un tehnikas virziena IP (kods 31013011), Humanitāri sociālā virziena IP (kods 31012011), Profesionāli orientētā virziena IP (komerczinībās) (kods 31014011) - skolēniem, kuri uzrāda apliecību par pamatizglītību, 9.klases liecībā nav fiksēti neattaisnotu kavējumi vairāk kā 20 stundas gadā;
   2. Iesniedzamie dokumenti pamatizglītības programmā:
      1. vecāku iesniegums (DVĢ veidlapa), norādot izglītojamā vārdu, uzvārdu, personas kodu un ērtāko saziņas veidu ar ģimnāziju, iekļaujot elektroniskā pasta adresi,
      2. bērna medicīniskā karte (veidlapa Nr. 026/u)
      3. viena fotogrāfija 3x4 cm,
      4. uzrāda 6. klases liecību, kurā ir ieraksts par pārcelšanu 7.klasē,
      5. uzrāda iepriekšējo sasniegumu apliecinājumus: diplomus, atzinības rakstus u.tml. papildpunktu iegūšanai,
      6. uzrāda skolēna un vecāka (vai personas, kas viņu aizstāj) personu apliecinošu dokumentu.
   3. Iesniedzamie dokumenti vidējās izglītības programmās (Matemātikas, dabaszinību un tehnikas virziena IP, Humanitāri sociālā virziena IP, Profesionāli orientētā virziena IP (komerczinībās)), skolēniem, kuriem ir apliecība par vispārējo pamatizglītību un sekmju izrakstā gada un eksāmenu mācību sasniegumi ir vērtēti ar 4 ballēm un augstāk:

iesniegums (DVĢ veidlapa), norādot izvēlēto programmu prioritārā kārtībā aizpilda skolēns

* + 1. uzrāda apliecību par pamatizglītību,
    2. uzrāda pamatizglītības sekmju izrakstu,
    3. uzrāda Izglītības un satura eksaminācijas centra sertifikāts (ja tāds ir) oriģinālu,
    4. viena fotogrāfija 3x4 cm,
    5. uzrāda 9.klases liecību;
    6. bērna medicīniskā karte (veidlapa Nr.026/u) vai pilngadīgajām personām izrakstu no stacionārā/ambulatorā pacienta medicīniskās kartes (veidlapa Nr.027/u)
    7. iepriekšējo sasniegumu apliecinājumus: diplomus, atzinības rakstus u.tml. papildpunktu iegūšanai;
  1. Uzrāda dokumentu iesniedzēja personu apliecinošu dokumentu.

1. **Uzņemšana klašu komplektēšanai**
   1. **Uzņemšana 7.klasē DVĢ otrā posma pamatizglītības programmā notiek saskaņā ar uzņemšanas** komisijas lēmumu pamatojoties uz iegūto punktu summu (vērtējums ballēs kā punkts) priekšmetos: pirmā svešvaloda angļu, dabaszinības, informātika, latviešu valoda, Latvijas vēsture, literatūra, matemātika, mājturība, mūzika, pasaules vēsture, sociālās zinības, sports, otrā svešvaloda vācu/ krievu, vizuālā māksla, valsts pārbaudes darbos dabaszinībās, latviešu valodā, matemātikā.
   2. Ja proģimnāzijas klasēs veidojas konkurss, priekšroka tiek dota skolēniem, kuriem ir augstāki 1. un 2.semestra mācību sasniegumu vērtējumi matemātikā, latviešu valodā un pirmajā svešvalodā un vērtējumi valsts pārbaudes darbos šajos priekšmetos.
   3. Uzņemšanas komisija var piešķirt papildpunktus, ja skolēns ar labiem rezultātiem (1.-3.vieta vai atzinība novadā vai valstī) piedalījies kādā no mācību priekšmetu olimpiādēm vai konkursiem:

atzinība –1 (viens) punkts;  
3. vieta – 2 (divi) punkti;  
2. vieta – 3 (trīs) punkti;

1. vieta – 4 (četri) punkti.

Par sasniegumiem valsts līmenī attiecīgi tiek piešķirts koeficients 1,5.

* 1. Uzņemšanas rezultātus 7.klasē izglītojamie un viņu vecāki var uzzināt individuāli**,** interesējoties DVĢ kancelejā t.63722549, tos rakstiski uz norādīto e-pasta adresi paziņo 3 darba dienu laikā pēc komisijas lēmuma pieņemšanas.
  2. **Uzņemšana DVĢ vidējās izglītības programmās** notiek saskaņā ar uzņemšanas komisijas lēmumu pamatojoties uz iegūto punktu summu (vērtējums ballēs kā punkts) priekšmetos:
     1. Matemātikas, dabaszinību un tehnikas virziena IP (kods 31013011) - matemātika, fizika, ķīmija, bioloģija un valsts pārbaudes darba vērtējums matemātikā un latviešu valodā;
     2. Humanitāri sociālā virziena IP (kods 31012011) - latviešu valoda un literatūra, 1.svešvaloda, vēsture un valsts pārbaudes darbu vērtējums latviešu valodā un svešvalodā;
     3. Profesionāli orientētā virziena IP (komerczinībās) (kods 31014011) - matemātika, ģeogrāfija, vēsture, 1.svešvaloda un valsts pārbaudes darba vērtējums matemātikā un latviešu valodā.

Uzņemšanas komisija var piešķirt papildpunktus, ja skolēns ar labiem rezultātiem (1.-3.vieta novadā vai valstī vai atzinība) piedalījies kādā no mācību priekšmetu olimpiādēm vai konkursiem: atzinība –1 (viens) punkts;  
3. vieta – 2 (divi) punkti;  
2. vieta – 3 (trīs) punkti;

1. vieta – 4 (četri) punkti.

Par sasniegumiem valsts līmenī attiecīgi tiek piešķirts koeficients 1,5.

* + 1. Papildpunktus (1 – 2) var saņemt, ja skolēns regulāri piedalījies mākslinieciskās pašdarbības kolektīvos.
    2. Uzņemšanas rezultātus izglītojamie un viņu vecāki var uzzināt individuāli**,** interesējoties DVĢ kancelejā t.63722549, tos rakstiski uz norādīto e-pasta adresi paziņo 3 darba dienu laikā pēc komisijas lēmuma pieņemšanas.
  1. **Uzņemšana mācību gada laikā** var notikt,ja ir brīvas vietas atvērtajās klasēs, ievērojot 2.punktā minētos nosacījumus.
  2. Uzņemšanas komisijas lēmumu var apstrīdēt mēneša laikā Dobeles Valsts ģimnāzijas direktorei.
  3. **Pēc uzņemšanas komisijas lēmumu paziņošanas tiek organizētas 7.un 10.klašu skolēnu un viņu vecāku tikšanās ar klases audzinātājiem un vecāku sapulce, kurā ar vecākiem slēdz līgumu par bērnu uzņemšanu un mācībām Dobeles Valsts ģimnāzijā.**
  4. Saskaņā ar uzņemšanas komisijas lēmumu un noslēgto līgumu skolēns tiek ieskaitīts Dobeles Valsts ģimnāzijā ar direktora rīkojumu.

Direktore I. Didže